**ויקטור, נסיך נפוליאון**, או **נפוליאון החמישי** (בצרפתית: **Victor Bonaparte**;‏ 18 ביולי 1862 – 3 במאי 1926), היה נסיך צרפתי שעמד בראש בית בונפרטה.

ביוגרפיה
--------

ויקטור נולד ב-18 ביולי 1862 בפאלה רויאל, פריז, בתקופת שלטונו של קרובו נפוליאון השלישי, ובזמן לידתו הוא היה השלישי בסדר הירושה לאחר נפוליאון הרביעי ואביו. הוריו היו הנסיך נפוליאון בונפרטה ומריה קלוטילדה, נסיכת סבויה, בתם של ויטוריו אמנואלה השני, מלך איטליה ואדלהייד מאוסטריה. בשנת 1870 התפטר נפוליאון השלישי בעקבות המפלה במלחמת צרפת–פרוסיה, והוקמה הרפובליקה הצרפתית השלישית. בשנת 1879 נהרג נפוליאון הרביעי, ובצוואתו הוא מינה את ויקטור ליורשו, ובעקבות כך הפך לראש בית בונפרטה, מה שיצר קרע גדול בינו לבין אביו. במאי 1886 גירשה הרפובליקה הצרפתית את הנסיכים של השושלות השלטוניות הקודמות, ובעקבות כך יצא ויקטור לגלות בבלגיה.

בעת מותו של נשיא צרפת, פליקס פור במהלך פרשת דרייפוס, ניסו מספר סיעות פוליטיות לנצל את המצב, והנסיך ויקטור הודיע למשלחת מהוועד האימפריאליסטי שיפעל להחזרת הקיסרות הצרפתית כאשר ירגיש שהזמן מתאים לכך. כדי להשיג זאת, הוא הודיע שהוא יעמיד את עצמו בראש התנועה עם אחיו, הנסיך לואי, שנלחם לצדו ואמר שהוא "ינהיג את הכוחות הבונפרטיסטים בהתאם ליוקרתו ולכשרונותיו הצבאיים ובהתאם לדרגתו בצבא הרוסי". פיליפ, דוכס אורליאן, התובע היריב לכס המלוכה, החזיק גם הוא כוחות זמינים אשר היו מוכנים לחצות את הגבול הצרפתי באותו זמן כמו הכוחות הבונפרטיסטים. בסופו של דבר, ההתפרצות הצפויה בצרפת לא התגשמה, והרפובליקה השלישית שרדה את אחד המשברים החמורים ביותר שלה.

ב-3 במאי 1926 מת ויקטור בבריסל, ובנו לואי, נסיך נפוליאון ירש את תאריו ואת ראשות בית בונפרטה.

משפחתו
------

ב-10 בנובמבר 1910 התחתן ויקטור עם קלמנטין, נסיכת בלגיה, בתם של לאופולד השני, מלך הבלגים ומריה הנרייטה, ארכידוכסית אוסטריה, ממנה נולדו לו שני ילדים:

* מארי קלוטילד בונפרטה (1912–1996)
* לואי, נסיך נפוליאון (1914–1997)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קרלו בואונפרטה |   | לטיציה ראמולינו |   | פרידריך הראשון, מלך וירטמברג |   | אוגוסטה, דוכסית בראונשווייג-וולפנביטל |   | קרלו אלברטו, מלך סרדיניה |   | מריה תרזה מאוסטריה |   | ריינר יוזף, ארכידוכס אוסטריה |   | אליזבטה, נסיכת סבויה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | ז'רום בונפרטה |   |   |   |   |   | קתרינה, נסיכת וירטמברג |   |   |   |   |   | ויטוריו אמנואלה השני, מלך איטליה |   |   |   |   |   | אדליידה מאוסטריה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | הנסיך נפוליאון בונפרטה |   |   |   |   |   |   |   |   |   |   |   |   |   | מריה קלוטילדה, נסיכת סבויה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **ויקטור, נסיך נפוליאון** |
|

קישורים חיצוניים
----------------

ויקישיתוף מדיה וקבצים בנושא **ויקטור, נסיך נפוליאון** בוויקישיתוף
* ויקטור, נסיך נפוליאון, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007592369005171
* BNE: XX4727414
* BnF: cb15545610q (data)
* GND: 102280398
* ISNI: 0000 0000 7848 6961
* LCCN: no2007068820
* NLG: 146734
* NTA: 093252420
* SNAC: w6gr78b6
* SUDOC: 060109920
* VIAF: 120176208
* WorldCat: lccn-no2007068820

 |